**Satul din mine**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

trăiesc satul din mine,

respirând cupole, biserici, tinda în care mama mă naste din rugăciuni,

iertându-mi încercarea de a nu fi

răsăritul unui apus,

înclestarea palmelor mele.

trăiesc satul din mine.

refuz chemarea pietrei,

a zgomotului, a firului încâlcit,

a unei cunoasteri desarte.

ajunge nasterii mele o moarte,

o trecere din pântec în pântec.

trăiesc satul din mine.

el m-a ales, pe calea predestinării,

fânul miroase a dragoste,

amorezații ca niste stânci

visează pietrele doamnei.

doar satul din mine,

dă glas iubirii

banalului, o lovitură mortală,

când te respir cu oameni cu tot.